Projektas

LIETUVOS RESPUBLIKOS VYRIAUSYBĖ

NUTARIMAS

DĖL ĮGALIOJIMŲ SUTEIKIMO ĮGYVENDINANT LIETUVOS RESPUBLIKOS LABDAROS IR PARAMOS ĮSTATYMĄ

2016 m.	d.	Nr.

Vilnius

Vadovaudamasi Lietuvos Respublikos labdaros ir paramos įstatymo (2015 m. gruodžio 17 d. įstatymo Nr. XII-2202 redakcija) 7 straipsnio 4 ir 5 dalimis bei 11 straipsnio 1, 2, 3 ir 4 dalimis, Lietuvos Respublikos Vyriausybė nutaria:

1. Įgalioti Lietuvos Respublikos užsienio reikalų ministeriją patvirtinti užsienyje įsteigtų lietuvių bendruomenių ir kitų lietuviškų įstaigų ar organizacijų, kurios gali būti paramos gavėjais pagal Labdaros ir paramos įstatymo 7 straipsnio 4 dalį, sąrašą.

2. Įgalioti Valstybinę mokesčių inspekciją prie Lietuvos Respublikos finansų ministerijos:

2.1. nustatyti dokumentus, kuriais įrodoma, kad paramos teikėjo parama teikiama Europos ekonominės erdvės valstybėse įsteigtų juridinių asmenų ar kitų organizacijų, kurių veiklos tikslas nėra pelno siekimas, o gautas pelnas negali būti skiriamas jų dalyviams, veiklos dokumentuose numatytiems visuomenei naudingiems tikslams, nurodytiems Labdaros ir paramos įstatymo 3 straipsnio 3 dalyje, ir patvirtinti šių dokumentų pateikimo Valstybinei mokesčių inspekcijai tvarką;

2.2. patvirtinti paramos teikėjų ataskaitų apie suteiktą paramą pateikimo Valstybinei mokesčių inspekcijai tvarką ir terminus;

2.3. patvirtinti paramos gavėjų ataskaitų apie gautą paramą ir jos panaudojimą, apie pačių suteiktą paramą ir (arba) labdarą, taip pat apie savo veiklą, susijusią su Labdaros ir paramos įstatymo 3 straipsnio 3 dalyje nurodytų visuomenei naudingų tikslų įgyvendinimu, pateikimo Valstybinei mokesčių inspekcijai tvarką ir terminus;

2.4. patvirtinti anonimiškai gautos paramos apskaitos tvarką;

2.5. suderinus su Lietuvos Respublikos kultūros ministerija –patvirtinti fizinių asmenų, kuriems Lietuvos Respublikos meno kūrėjo ir meno kūrėjų organizacijų statuso įstatymo nustatyta tvarka yra suteiktas meno kūrėjo statusas ir kurie pagal Labdaros ir paramos įstatymą turi teisę gauti paramą, ataskaitų apie gautą paramą ir jos panaudojimą pateikimo Valstybinei mokesčių inspekcijai tvarką ir terminus;

2.6. suderinus su Lietuvos statistikos departamentu –patvirtinti Labdaros ir paramos įstatymo 11 straipsnio 1, 2 ir 3 dalyse nurodytose ataskaitose pateiktos informacijos pateikimo Lietuvos statistikos departamentui tvarką ir terminus.

3. Pripažinti netekusiais galios:

3.1. Lietuvos Respublikos Vyriausybės 2000 m. gruodžio 15 d. nutarimą Nr. 1452 „Dėl įgaliojimų suteikimo įgyvendinant Lietuvos Respublikos labdaros ir paramos įstatymą“ su visais pakeitimais ir papildymais;

3.2. Lietuvos Respublikos Vyriausybės 2002 m. gegužės 20 d. nutarimą Nr. 693 „Dėl įgaliojimų suteikimo įgyvendinant Lietuvos Respublikos labdaros ir paramos įstatymą“ su visais pakeitimais ir papildymais;

3.3. Lietuvos Respublikos Vyriausybės 2015 m. sausio 28 d. nutarimą Nr. 55 „Dėl įgaliojimų suteikimo įgyvendinant Lietuvos Respublikos labdaros ir paramos įstatymą“.

4. Šio nutarimo 3 punktas įsigalioja 2017 m. sausio 1 d.

Ministras Pirmininkas

Finansų ministras